	
	
	



	
	
	



2. pielikums
PROJEKTĒŠANAS UZDEVUMS

	1. VISPĀRĪGIE DATI PAR PROJEKTU

	1.1. 
	Projekta nosaukums
	Pilsētas sabiedriskā transporta savienojuma mobilitātes punkts Gaisma, Rīga  (Papildus risinājumi) (turpmāk – Būvniecības iecere)

	1.2. 
	Pasūtītājs
	Rīgas valstspilsētas pašvaldības Centrālās administrācijas Publiskās infrastruktūras attīstības pārvalde

	1.3. 
	Pasūtītāja kontaktpersona
	Informācija tiks norādīta līguma slēgšanas laikā

	1.4. 
	Projekta izstrādes mērķis
	Projekta mērķis ir veicināt iedzīvotāju mobilitātes paradumu maiņu, attīstot  integrētus ilgtspējīgas mobilitātes punktus ap modernizējamām dzelzceļa pieturām Rīgā un veidojot piepilsētas elektrisko dzelzceļu par transporta sistēmas “mugurkaulu" - nodrošinot tā integrāciju pilsētas sabiedriskā transporta tīklā un uzlabojot tā saikni ar “pirmās/pēdējās" jūdzes risinājumiem.

	1.5. 
	Būves klasifikācijas kods
*Precizēt/papildināt pēc nepieciešamības
	2112 – Ielas ceļi laukumi*

	
	
	I Grupa*
	Pārbūve / jaunbūve*
	Paskaidrojuma raksts*

	1.6. 
	Projekta apjoms (projektējamā apjoma noteikšana)
	Rīgas domes Pilsētas attīstības departaments ANM plāna ietvaros ir veicis priekšizpēti, atbilstoši kurai ir izstrādāts būvprojekts “Pilsētas sabiedriskā transporta savienojuma mobilitātes punkts Gaisma, Rīga” (turpmāk – Būvprojekts). VAS “Latvijas dzelzceļš” pie būvprojekta saskaņojuma un tehniskās komisijas aktā izvirzījis papildus prasību par nepieciešamību izstrādāt papildus būvniecības ieceres dokumentāciju jaunbūvējamās dzelzceļa gājēju pārejas savienošanai ar pilsētas infrastruktūru.

	1.7. 
	Projektēšanas robežas 
	Dzelzceļa sliežu ziemeļu puse (1.daļa)
Teritorija un dzelzceļa nodalījuma josla pie dzelzceļa sliežu pārbrauktuves Krustpils ielā, posmā no dzelzceļa pārbrauktuves līdz Rīgas pilsētas robežai un gar dzelzceļa nodalījuma joslu.
Projekta robežās precizējamas būvniecības ieceres dokumentācijas izstrādes laikā atbilstoši tehniskajiem noteikumiem un aktuālajiem risinājumiem, tostarp, ņemot vērā VAS “Latvijas dzelzceļš”  akta par gājēju pārejas ierīkošanu (Pielikums Nr.1) izvirzītās prasības.

	2. BŪVPROJEKTĒŠANAI NEPIECIEŠAMIE DOKUMENTI UN IZEJMATERIĀLI

	2.1. 
	Būvniecības ierosinātāja pilnvara
	Sagatavo Pasūtītājs 5 (piecu) darba dienu laikā pēc Izpildītāja rakstveida pieprasījuma (līguma nosacījumu izpildei).

	2.2. 
	Tehniskā apsekošana, inspekcijas
	Veikt ieceres teritorijas apsekošanas darbus, kas nepieciešami, lai nodrošinātu Būvniecības ieceres dokumentācijas izstrādi nepieciešamajā apjomā. Pēc Izpildītāja ieskatiem var tikt veiktas papildus apsekošanas. Papildus apsekošanas darbu izmaksas jāiekļauj Izpildītājs Būvniecības ieceres dokumentācijas izstrādes izmaksās.

	2.3. 
	Inženierizpēte
	Ģeodēziskā un topogrāfiskā
	Ģeotehniskā
	Hidrometeoroloģiskā

	2.4. 
	
	X
	X
	

	
	
	Veic saskaņā ar Ministru kabineta 2014. gada 19. augusta noteikumiem Nr. 500 “Vispārīgie būvnoteikumi”, Ministru kabineta 2012. gada 24. aprīļa noteikumiem Nr. 281 “Augstas detalizācijas topogrāfiskās informācijas un tās centrālās datubāzes noteikumi”, Rīgas domes 2019. gada 18. decembra saistošajiem noteikumiem Nr. 98 “Augstas detalizācijas topogrāfiskās informācijas aprites saistošie noteikumi”, kā arī citiem spēkā esošajiem normatīvajiem aktiem. Veikt inženierģeoloģisko izpēti atbilstoši normatīvu prasībām un tādā apjomā, lai pamatotu izstrādātos risinājumus, kā arī lai Izpildītājs varētu uzņemties atbildību par izstrādātajiem risinājumiem. Inženierizpētes darbu izmaksas jāiekļauj Izpildītāja Būvniecības ieceres dokumentācijas izstrādes izmaksās.
Ģeotehniskā izpēte veicama atbilstoši LVS-190-5:2011. Veicama papildus ģeotehniskā izpēte, ja to nosaka projektēto inženierkomunikāciju, būvju risinājumi vai  normatīvie akti.
Ja nepieciešams veikt papildus izpētes, to veic Izpildītājs iekļaujot izmaksas  Būvniecības ieceres dokumentācijas izstrādes izmaksās.


	2.5. 
	Tehniskie un/ vai īpašie noteikumi
	Atbilstoši normatīvajiem aktiem, Būvniecības ieceres dokumentācijas izstrādei tehniskos vai īpašos noteikumus pieprasa un saņem Izpildītājs no visām institūcijām, kuru intereses tiek skartas. Izpildītājs ir reizi nedēļā jāinformē Pasūtītāju par tehnisko noteikumu saņemšanas procesa gaitu.
Risinājumu izstrādes sākuma posmā ņemt vērā Būvprojekta laikā saņemtos tehniskos un īpašos noteikumus, kā arī VAS “Latvijas dzelzceļš”  aktu par gājēju pārejas ierīkošanu (Pielikums Nr.1).
Būvniecības ieceres dokumentācijas apjoms precizējams saņemot tehniskos un/vai īpašos noteikumus. Tehnisko vai īpašo noteikumus pagarinājumu pieprasa un saņem Izpildītājs.

	3. BŪVNIECĪBAS IECERES DOKUMENTĀCIJA IZSTRĀDES NOSACĪJUMI UN SASKAŅOŠANA

	3.1. 
	Izstrādāt Būvniecības ieceres dokumentāciju iesniegšanai Rīgas domes Pilsētas attīstības departamentā (Institūcija, kas pilda būvvaldes funkcijas), ievērojot, Līguma nosacījumus, tehnisko un speciālo noteikumu izsniedzēju u.c. ieinteresēto personu un organizāciju prasības, veikt Būvniecības ieceres dokumentācijas saskaņošanu un akceptu normatīvajos aktos noteiktajā kārtībā.
Projektēšanas uzdevums sevī ietver minimālo veicamo pasākumu kopumu Būvniecības ieceres dokumentācijas izstrādei, taču tas nav uzskatāms par Izpildītāja ierobežojošu faktoru Būvniecības ieceres dokumentācijas izstrādē. Tādējādi, izstrādājot Būvniecības ieceres dokumentāciju, Izpildītājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus Būvniecības ieceres dokumentācijas veiksmīgai izstrādei, nepieciešamības gadījumā arī ar saistīto projektu ieviesējiem (ja attiecināms) .
Būvniecības ieceres dokumentācija jāizstrādā izsmeļoši, formulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības.

	3.2. 
	Būvniecības ieceres dokumentācijas saturs
	Būvniecības ieceres dokumentācijas saturam jāatbilst Būvniecības likuma, Ministru kabineta 2014. gada 19.augusta noteikumu Nr.500 “Vispārīgie būvnoteikumi”, Ministru kabineta 2014.gada 14.oktobra noteikumu Nr.633 „Autoceļu un ielu būvnoteikumi” prasībām, ekonomisko daļu atbilstoši Ministru kabineta 2017. gada 3.maija noteikumu Nr.239 “Būvizmaksu noteikšanas kārtība” un LVC publicētajām (tehniskie dokumenti / ceļu projektēšanas / darbu daudzumu saraksts ), veidojot vienotu būvdarbu daudzumu sarakstu, norādot visus darbu veidus un to veikšanas tehniskās specifikācijas, kas nepieciešami Būvniecības ieceres dokumentācijas realizācijai. Visiem  darbu daudzumiem jābūt norādītiem ar precizitāti 2 (divas) zīmes aiz komata. Katrai būvdarbu daudzumu saraksta pozīcijai jāpiešķir unikāls numurs, kas nesakrīt ar citu būvdarbu daudzuma saraksta pozīciju. 
Būvniecības ieceres dokumentācija apgaismojuma sistēmas (apgaismes aprīkojuma) uzstādīšanai jāizstrādā ievērojot Ministru kabineta 2017. gada 20. jūnija noteikumu Nr. 353 “Prasības zaļajam publiskajam iepirkumam un to piemērošanas kārtība” prasības. Būvniecības ieceres dokumentācijas noformēšanas jāveic saskaņā ar noteikumiem par Latvijas būvnormatīvu LBN 202-18 “Būvniecības ieceres dokumentācijas noformēšana”.
Ja Izpildītājs uzskata, ka saturu ir lietderīgi papildināt, tad, pamatojoties uz savu profesionālo un praktisko pieredzi, papildina Būvniecības ieceres dokumentācijas saturu.

	3.3. 
	Vispārējās prasības

	Būvniecības ieceres dokumentācijas izstrādes un realizācijas laikā risināmi šādi galvenie uzdevumi:
· Būvniecības ieceres dokumentācijas izstrādē ņemt vērā Ministru kabineta 2014. gada 14. oktobra noteikumu Nr. 633 “Autoceļu un ielu būvnoteikumi”, paredzot iespēju ekspluatēt ielas, nepārtraucot tās pamatfunkciju būvdarbu laikā un līdz objekta nodošanai ekspluatācijā;
· Būvniecības ieceres dokumentāciju izstrādāt un iesniegt Pasūtītājam uz ielas teritorijas uzmērījuma plāna – mērogā 1:500, kas izstrādāti atbilstoši Ministru kabineta 24.04.2012. noteikumiem Nr. 281 “Augstas detalizācijas topogrāfiskās informācijas un tās centrālās datubāzes noteikumi”;
· Būvniecības ieceres dokumentācijas robežās paredzēt esošās infrastruktūras sasaisti ar izstrādāto Būvprojektu un projektējamo infrastruktūru;
· Būvniecības ieceres dokumentācijā paredzēt gājēju ietvi, tajā skaitā nepieciešamo infrastruktūru un inženierkomunikācijas;
· Būvniecības ieceres dokumentācijas izstrādē jāievēro vides pieejamības prasības cilvēkiem ar īpašām vajadzībām, pielietojot universāla dizaina vai “bez barjeru” vides pieejamības principus, paredzot vienotus vides pieejamības risinājumus, kas atbilst normatīvo aktu prasībām un labās prakses piemēriem. Būvniecības ieceres dokumentācijas izstrādes laikā risinājumus saskaņot ar Nodibinājumu “Invalīdu un viņu draugu apvienību “APEIRONS””, Latvijas neredzīgo biedrību vai citu līdzvērtīgu kompetentu organizāciju un Pasūtītāju;
· Būvniecības ieceres dokumentācijas ietvaros izstrādāt vertikālo plānojumu, vietās, kur iespējams nodrošināt ūdens atvadi ar vaļējo ūdens atvades sistēmu, pielietot to, ja vien tehniskie noteikumi nenosaka citādāk. Vertikālajā plānojumā attēlot kritumu procentos, krituma attālumu metros un vertikālās augstuma atzīmes.;
· risināt virsmas ūdeņu novadīšanu no ietves, uzlabojot esošo situāciju gājējiem. Nepieļaut lietus un virsmas ūdeņu uzkrāšanos uz ietvēm;
· iebrauktuves un ietves šķērsojuma vietu paredzēt vienā līmenī, ja vien nav kādi citi ierobežojoši apstākļi;
· veicot ietves konstruktīvo risinājumu izstrādāšanu, ņemt vērā, ka uz tiem var uzbraukt mehanizētie transportlīdzekļi, lai nodrošinātu uzturēšanas funkcijas. Transportlīdzekļi veidu precizē  Rīgas valstspilsētas pašvaldības Ārtelpas un mobilitātes departamentu;
· izstrādāt satiksmes organizācijas plānu (ceļa zīmes, ceļa horizontālais apzīmējums u.c. ceļu satiksmes organizācijas tehniskie līdzekļi). Ceļa zīmju balstus neparedzēt ietves “bez barjeru” zonā, nodrošinot gājēju kustībai nepieciešamo brīvo joslu. Ceļa zīmju balstus iespējams paredzēt ar liektajiem (konsolveida) balstiem;
· Gājēju brīvtelpu, šaurākajās vietās, iespēju robežās paredzēt vismaz 1,8m platu;
· Gājēju zonas materiālu risinājumus saskaņot ar Būvprojekta risinājumiem.   Konkrētu risinājumu saskaņot ar Pasūtītāju;
· izvietojot satiksmes organizācijas līdzekļus un citus elementus iespēju robežās samazināt balstu skaitu telpā, maksimāli apvienojot elementus uz viena balsta;
· paredzēt izvietot gājēju un velosipēdistu kustības informatīvās norādes projekta teritorijā, apjomu un tehnisko risinājumu saskaņot ar Pasūtītāju;
· izstrādāt organizācijas risinājumus būvdarbu laikam, būvdarbus plānojot pa etapiem, nodrošinot  transporta un gājēju/velo kustību visā būvdarbu laikā;
· Būvniecības ieceres dokumentācijas risinājumus izstrādāt atbilstoši VAS “Latvijas dzelzceļš”  aktam par gājēju pārejas ierīkošanu (Pielikums Nr.1);
Būvniecības ieceres dokumentācijas izstrādē arī ievērot sekojošus principus:
· arhitektoniskās kvalitātes principu, saskaņā ar kuru būves projektē, līdzsvarojot būvniecības funkcionālos, estētiskos, sociālos, kultūrvēsturiskos, tehnoloģiskos un ekonomiskos aspektus, kā arī Pasūtītāja un sabiedrības intereses, dabas vai pilsētas ainavas individuālo identitāti izceļot un organiski iekļaujot kultūrvidē, tādējādi to bagātinot un veidojot kvalitatīvas dzīves telpu,
· inženiertehniskās kvalitātes principu, saskaņā ar kuru būves inženiertehniskais risinājums ir lietošanai drošs, kā arī ekonomiski un tehnoloģiski efektīvs,
· atklātības principu, saskaņā ar kuru būvniecības process ir atklāts, sabiedrība tiek informēta par paredzamo būvniecību un saistībā ar to pieņemtajiem lēmumiem,
· sabiedrības līdzdalības principu, saskaņā ar normatīvajos  aktos noteiktajiem gadījumiem tiek nodrošināta būvniecības ieceres publiska apspriešana;
· ilgtspējīgas būvniecības principu, saskaņā ar kuru būvniecības procesā tiek radīta kvalitatīva dzīves vide pašreizējām un nākamajām paaudzēm, šai nolūkā arī palielinot atjaunojamo energoresursu un sekmējot citu dabas resursu efektīvu izmantošanu,
· vides pieejamības principu, saskaņā ar kuru, būvniecības procesā tiek veidota vide, kurā ikviena persona var ērti pārvietoties un izmantot būvi atbilstoši tās lietošanas veidam.

	3.4.
	Prasības labiekārtojuma sadaļai
	1. Visā Būvniecības ieceres dokumentācijas risinājumu izstrādes laikā Izpildītājs ir pienākums piesaistīt kvalificētu ainavu arhitektu;
2. Labiekārtojuma daļas izstrādei nepieciešamības gadījumā piesaistīt arboristu, kas veiks objekta tuvumā esošo koku inventarizāciju. Kopā ar ainavu arhitektu pieņemt lēmumu par koku kopšanu, saglabāšanu vai nozāģēšanu.
3. Būvniecības ieceres dokumentācijai izstrādājams labiekārtojuma plāns. Būvniecības ieceres dokumentācijas izstrādes un realizācijas laikā labiekārtojuma risinājumus balstīt uz Būvprojekta risinājumiem. 
4. Labiekārtojuma aprīkojuma apjomu precizēt Būvniecības ieceres dokumentācijas izstrādes laikā, bet nodrošinot ne zemāka apjoma un kvalitātes prasības kā Būvprojektā uzrādītajiem.
5. Satiksmes organizācijas aprīkojuma apjoms un principiālais izvietojums jānodrošina saskaņā ar spēkā esošo  standartu noteikumiem. 
6. Nav pieļaujama būvniecība saglabājama koka vainaga projekcijas zonā, izņemot, ja Būvniecības ieceres dokumentācijas paredzētie risinājumi nodrošina koka saglabāšanu un augšanu. 
7. Koku tuvumā esošās inženierkomunikācijas paredzēt komunikāciju aizsargčaulās.
Prasības būvniecībā radīto atkritumu apsaimniekošanai: būvniecības atkritumi nododami pārstrādei, pamatojoties uz Atkritumu apsaimniekošanas likuma prasībām. Paredzamais būvniecības atkritumu daudzums (m³) norādāms Būvniecības ieceres dokumentācijas vispārīgo rādītāju lapā, norādot atkritumu apjomus pa frakcijām, t.sk. bīstamos atkritumus, ja tādi ir paredzami.

	3.5.
	Prasības attiecībā uz inženierkomunikāciju projektēšanu
	Veikt visu inženierkomunikāciju projektēšanu, kas nepieciešami Būvniecības ieceres dokumentācijas īstenošanai (apgaismojums, elektroapgāde, vājstrāvas, u.c.) atbilstoši tehnisko, īpašo noteikumu u.c. dokumentu prasībām. Izstrādāt Būvniecības ieceres dokumentācijas risinājumus esošo un perspektīvo inženierkomunikāciju izvietošanai un paredzēt risinājumus to aizsardzībai, ja tehniski to nav iespējams izdarīt, paredzēt Būvniecības ieceres dokumentācijas risinājumus inženierkomunikāciju pārcelšanai.
Izvērtēt esošā apgaismojuma atbilstību normatīvo aktu prasībām un nepieciešamības gadījumā paredzēt jauna apgaismojuma risinājumu būvniecību visā Būvniecības ieceres dokumentācijas teritorijā. 
Ja ir apgrūtināta lietus ūdens sistēmas pieslēgšana pilsētas centrālajiem tīkliem, pieļaujams paredzēt vaļējo ūdens atvadi, ja vien to pieļauj normatīvie akti un tehniskie noteikumi nenosaka citādāk.
Iespēju robežās Būvniecības ieceres dokumentācijas risinājumiem pielietot ilgtspējīgus lietus ūdens apsaimniekošanas risinājumus, un tos Būvniecības ieceres dokumentācijas izstrādes laikā saskaņot ar Pasūtītāju.
Veikt visu  nepieciešamo papildus  inženiertīklu projektēšanu, ja tas tiek pieprasīts saņemtajos tehniskajos noteikumos vai pie Būvniecības ieceres dokumentācijas saskaņošanas.
Izstrādātajiem inženierkomunikāciju risinājumiem ir jānodrošina, ka Būvniecības ieceres dokumentācijas robežās tiek izpildītas normatīvu prasības, piemēram, apgaismojumam, lietus ūdens atvadei u.c.


	3.6.
	Prasības attiecībā uz komunikāciju projektēšanas laikā
	Izpildītājs pēc Pasūtītāja pieprasījuma rakstiski jāsniedz atbildes uz Pasūtītāja interesējošiem jautājumiem visa Būvniecības ieceres dokumentācijas izstrādes laikā, kā arī visā laika periodā līdz Būvniecības ieceres dokumentācijas realizācijai.
Būvniecības ieceres dokumentācijas izstrādes gaitā Izpildītājam jāuztur pastāvīga komunikācija ar Pasūtītāju un visus problēmu un jautājumu risinājumus jāsaskaņo ar Pasūtītāju;
Visus ar Būvniecības ieceres dokumentācijas izstrādi saistītos izdevumus sedz Izpildītājs.
Nepieciešamības gadījumā sagatavot rakstiskas atbildes uz iedzīvotāju jautājumiem par  Būvniecības ieceres dokumentācijas realizāciju, kuras iepriekš saskaņot ar Pasūtītāju.
Gadījumā, ja projektēšanas gaitā tiks konstatēti projektam nepieciešami papildinājumi, kas neietilpst projektēšanas uzdevumā, tad respektēt tos un nekavējoties paziņot Pasūtītājam. 

	3.7.
	Saistītie projekti
	Būvniecības ieceres dokumentācijas izstrādes laikā ņemt vērā šādu, bet neaprobežojoties ar, saistīto projektu risinājumus: VAS “Latvijas dzelzceļš” projekta -  Dzelzceļa pasažieru infrastruktūras modernizācija.
Izpildītājam, ja tiek identificēta tāda vajadzība, ir pienākums atsevišķi iepazīties ar saistītajiem projektiem pie to īstenotājiem un ir atbildīgs par informācijas aktualizēšanu attiecībā uz saistītajiem projektiem un savstarpējo risinājumu salāgošanu.

	3.8.
	Saskaņojumi ar trešajām personām
	Veic Izpildītājs.
Saskaņā ar spēkā esošajiem normatīvajiem aktiem. Saskaņojuma protokola formu izstrādā Izpildītājs, pirms izmantošanas formas saturu un izskatu saskaņo ar Pasūtītāju.
Vismaz 1 saskaņojuma protokola oriģinālu ar pavadvēstuli iesniegt Pasūtītājam.

	
3.9.
	Koku un krūmu ciršanas atļauja vai norādījumi
	Koku un krūmu ciršanas atļauju saskaņot ar Rīgas domes Apstādījumu saglabāšanas komisiju. Koku ciršanas atļaujas un sabiedriskā apspriešanas izdevumus Būvniecības ieceres dokumentācijas izstrādes laikā sedz Izpildītājs.

	3.10
	Uzdevumi un pienākumi darba aizsardzības jomā
	[bookmark: _Hlk164437259]Izpildītājam ir pienākums līguma izpildē ievērot Ministru kabineta 25.02.2003. noteikumos Nr.92 „Darba aizsardzības prasības, veicot būvdarbus” noteiktās prasības un sagatavo atbilstošu dokumentāciju, iekļaujot nepieciešamo informāciju par darba aizsardzības prasībām.

	3.11.
	Sabiedrības iesaiste un vizuālo materiālu sagatavošana.
	Nepieciešamības gadījumā Izpildītājam ir pienākums piedalīties visās sabiedrības iesaistes un informēšanas norisēs un nodrošināt ar nepieciešamajiem informācijas materiāliem (t.sk. skicēm).

	3.12.
	Papildus nosacījumi
	Būvniecības ieceres dokumentācijā paredzētajos risinājumos izmantot Eiropas Savienībā sertificētus būvizstrādājumus, aprīkojumu. Ja, norādot būvizstrādājumu, iekārtu, aprīkojumu tiek norādīta specifiska to izcelsme, īpašs process, zīmols, patents vai specifisks preču veids, tad norāde jālieto kopā ar vārdiem „vai ekvivalents”. Šādā gadījumā Izpildītājam ir jānorāda kritēriji (parametri) pēc kuriem ir vērtējama ekvivalence, vienlaikus, pēc Pasūtītāja pieprasījuma Izpildītajam ir jānorāda vismaz divu ekvivalentu produktu pieejamība tirgū.


	4.
	BŪVNIECĪBAS IECERES DOKUMENTĀCIJAS IZSTRĀDES LAIKS UN IESNIEGŠANA PASŪTĪTĀJAM

	3.10.
	Projektēšanas sanāksmju norise
	Būvniecības ieceres dokumentācijas izstrādes laikā tiek organizētas sanāksmes ne 1 (vienu) reizi nedēļā vai atsevišķi vienojoties ar Pasūtītāju, ne retāk kā reizi mēnesī.  Būvniecības ieceres dokumentācijas izstrādes laikā organizētās sanāksmes protokolē Izpildītājs. Protokolu Izpildītājs 3 (trīs) darba dienu laikā iesniedz Pasūtītājam izskatīšanai un saskaņošanai.

	4.1.
	Projektēšanas posmi
	Būvniecības ieceres dokumentācija jāparedz trīs posmos:
4.1.1. Projektēšanas 0 (nulles) posmā veicami šādi darbi:
4.1.1.1. Tehnisko un/vai īpašo noteikumu pieprasīšana un saņemšana;
4.1.1.2. Citi darbi, atbilstoši nepieciešamībai.
4.4.2. Projektēšanas 1. (pirmajā) posmā veicami šādi darbi:
4.4.2.1. Būvniecības ieceres dokumentācija izstrāde;
4.4.2.2. risinājumu salāgošana ar Saistītajiem projektiem, nepieciešamības gadījumā veicot saskaņošanu.
4.4.3. Projektēšanas 2. (otrajā) posmā veicama Būvniecības ieceres dokumentācijas saskaņošana atbildīgajās institūcijās, kā arī ar Pasūtītāju un trešajām personām tostarp, ar tehnisko un/vai īpašo noteikumu izdevējiem.
Katru projektēšanas posmu, un konkrētajā posmā veiktos darbus Izpildītājs saskaņo atsevišķi ar Pasūtītāju. Projektēšanas 2. (otro) posmu (Gala nodevumu) Izpildītājs nodod Pasūtītājam ar darbu pieņemšanas un nodošanas aktu.
Izpildītājam cik tālu tas iespējams ir pienākums pirms Objekta Kalendārā grafika sastādīšanas iepazīties ar aktuālajiem Saistīto projektu kalendārajiem grafikiem un objekta realizācijas procesā ievērtēt saistīto objektu aktuālos kalendāros grafikus.

	4.2.
	Būvniecības iesniegumi/saskaņošana
	Aizpilda Izpildītājs un, sadarbībā ar Pasūtītāju, iesniedz institūcijā, kas pilda būvvaldes funkcijas.

	4.1.
	Kopējais Būvniecības ieceres dokumentācijas izstrādes laiks saskaņā ar Līgumu.

	4.1.1
	Gala nodevums
	[bookmark: OLE_LINK210]4.1.1.1. Izstrādāta Būvniecības ieceres dokumentācija un saskaņota Rīgas domes Pilsētas attīstības departamentā (Institūcija, kas pilda būvvaldes funkcijas), atbilstoši normatīvo aktu prasībā, iesniegšanai Pasūtītājam saskaņā ar Līgumu. 
4.1.1.2. Papildus normatīvajos aktos noteiktajā kārtībā būvniecības informācijas sistēmā iesniegtajai saskaņotajai Būvniecības ieceres dokumentācijai, Izpildītājs iesniedz Pasūtītājam šādus saskaņota Būvniecības ieceres dokumentācijas materiālus, kas akceptēti Rīgas domes Pilsētas attīstības departamentā (Institūcija, kas pilda būvvaldes funkcijas):
Būvniecības ieceres dokumentācijas eksemplāru elektroniskā formātā (teksti, tāmes utt. Microsoft Word (*.doc), Microsoft Excel (*.xls) un rasējumi AutoCAD (*.dwg), kā arī sējumu sastādītu PDF formātā (*.pdf), kurā tai skaitā ietverta:
· Topogrāfiskā uzmērījuma plāns vai būvju situācijas plāns ar zemes gabalu juridiskajām robežām, inženierkomunikācijām un ielu sarkanajām līnijām (elektroniskā formā) mērogā 1:500 un ģeotehniskā izpēte;
· Esošo koku izvērtējums (nepieciešamības gadījumā);
· Ceļa segas konstrukcijas aprēķins vai izvēlētās konstrukcijas pamatojums;
· Saraksts par saskaņojumiem ar trešajām personām;
· Darbu daudzumu saraksts, izmaksu tāme.
Nepieciešamības gadījumā, pēc Pasūtītāja lūguma nodrošināt 1 eksemplāru izdrukas veidā, numurēts un iesiets lietošanai ērtā veidā – mapēs, cietajos vākos



Pielikums Nr.1. - VAS “Latvijas dzelzceļš”  akts par gājēju pārejas ierīkošanu.

Šis dokuments ir parakstīts ar elektronisko parakstu (bez droša e-paraksta)

